Legend of Halcinaiio. 233 



noonoo oukou i keia mau nica a"u e olelo nei, o poina auanei." A pan ka olelo ana a 

 Laenihi, hele mai la ia nia ke kino ia, o ia kela ia o laenihi a hiki i keia la. 



Holo mai la o Laenihi i ke ahiahi, a hiki i Haleolono ma Palaau i Molokai, ua ka 

 ua. Kahaha o hope no ka hikiwawe loa. Malaila aku a Hanakaieie, ma Kahikinui i Ho- 

 nuaula, ma Maui, olapa ka uwila. Kahaha hou o hope no ka emo ole loa. Mai Maui 

 aku a Umiwai, ma Kohala i Hawaii, kui ka hekili; malaila aku a Pololikamanu, ma 

 waho o Mahiki i Hamakua, nei ke olai. Malaila aku a hala o Hilo, a komo i loko o 

 Panaewa, a hiki i Kukulu ma waho o Puna, kahe ka wai ula. Alaila, noonoo o hope 

 nei, ua loaa o Kamalalawalu. 



Ma keia hiki ana o Laenihi i Kapoho ma Puna i Hawaii, noonoo iho la ia i ka 

 mea e ike ai ia Kamalalawalu, i loko o kona kapu e paa ana, a loaa iho la. Eia ke ano: 

 Hoala mai la oia i ka makani, makai o Puna, he unuloa ka inoa o ia makani, a ala 

 mai la ke kai mai kona lana malie ana, a hai a nalu iho la ma waho o Kaimu. Oia kahi 

 hee nalu mau i na wa a ])au loa. I ke kakahiaka nui, hai mai la ka nalu mua, ala ae la na 

 kanaka, a nana aku la me ka uwa nui loa, ma keia uwa ana, lohe aku la o Kumukahi, ke 

 kaikunane o Kamalalawalu, hele mai la ia e nana i ka hai o ka nalu, a ike hoi aku la olelo 

 ia Kamalalawalu. A lohe o Kamalalawalu, ala ae la ia a hele. 



Olelo hoakaka no Kumukahi ; ke kaikunane o Kamalalawalu. He punahele o 

 Kumukahi i kona kaikuahine, aohe ana olelo hookahi e hoole ia, e hiki i kona kaikuahine 

 ke ae i na mea a pau a kona kaikunane e olelo ai, aole e hoole, mai ka mea nui a ka mea 

 hilii. 



Hele aku la o Kamalalawalu e heenalu ma Kaimu; ia ia i hiki aku ai ma ka ae 

 one, nana aku la ia i ka nalu i ka hai mai. Ku ka nalu mua, he kakala ka nalu mua, a 

 hai ia, he pakaiea ka nalu alua, a hala ia, he opuu ka nalu akolu, a hala na nalu ekolu, 

 au aku la o Kamalalawalu, e heenalu. A hiki i kahi o ka nalu e hai ana, hee mai la ia, 

 ekolu nalu i hala ma kana hee ana, pio loa iho la ka nalu, aohe nalu o ia wa ; kakali iho la 

 ia, me ka manao e ku hou mai ua nalu hou, pela kona lana ana a opili ia, manao iho la e 

 hoi i uka. 



Ia wa hoala hou o Laenihi i ka nalu, a ike o Kamalalawalu, hee hou iho la ia, 

 a kokoke e pae i uka, lilo iho la ka nalu ana i hee ai i ia, pau ae la ka nalu. O keia ia, 

 o Laenihi no ia, ua lilo iho la ia, i ia, ia wa. A ike o Kumukahi ke kaikunane aloha a 

 Kamalalawalu i ka ia, kahea aku la ia, penei : "E Kamalalawalu e! kuu puni o ka ia" 



